**OB BISTRICI**

Izpod kamniških planin bistra reka priskaklja,

vsa srebrna se iskri gorska hčer Bistrica.

Mimo Kamnika hiti, mimo gričev in polja.

Ko se končno umiri, se s soncem njen val spet igra.

Ob Bistrici sem rad se igral,

ko bil sem še deček bosonog.

Rad vedno bi ob dragih ostal,

a me drugam peljala je pot.

Ob Bistrici bi rad posedel,

izpod planin nosi mi želje.

Spet petnajst let kot takrat bi imel,

ko pred menoj je bilo še vse.